Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 294

a) Kreatív alkotások – Ki vagyok én? 6 óra A szövegszerkesztés alapjai. Személyes dokumentumok (önéletrajz, levél) készítése. Sablonok használata, űrlapok kitöltése. Helyesírásellenőrzés. A személyes adatok kezelése. Életrajz készítése egy választott iskolába vagy állásra való jelentkezéshez. A tanulók egyénileg dolgoznak, személyes adataikat előre megadott sablon rovataiba beírják. (Ajánlott a Word életrajzsablon vagy az interneten elérhető Europass használata) Az életrajzhoz egyszerű kísérőlevelet írnak, a legfontosabb formai-tartalmi elemek használatával (címzés, megszólítás, dátum, közlendő, aláírás stb.). A dokumentumokat kinyomtatják, összehasonlítják. Közös megbeszélés, véleménycsere: hol, milyen adatokat lehet/kell/szabad megadni. Szituációs játék csoportban: állásinterjú. Egyéni gyakorlás on-line interaktív anyagokkal Kiemelt kompetenciák Információkeresés, -gyűjtés, -feldolgozás, kritikus és etikus alkalmazás. Internet alapú szolgáltatások elérése, a velük való kutatás. Számítógépes alkalmazások a szabadidő, az információmegosztás, a tanulás terén. Egyéni és csapatmunkában történő munkavégzés. Kritikus és kíváncsi attitűd, kreativitás. Saját nézőpont összevetése mások véleményével.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes